stanford-oval/wikipedia huggingface dataset:
מכתב לאחי

עילי בוטנר כתב את השיר מכתב לאחי לאחיו עופר, המתמודד עם הפרעה נפשית.
"מכתב לאחי" הוא שיר שכתב והלחין עילי בוטנר, וביצעו אותו הוא יחד עם קובי אפללו. השיר יצא לאור בשנת 2010.
רקע

את השיר כתב עילי בוטנר לכבוד אחיו הגדול עופר שהפך לפגוע נפש. עופר סבל מפגיעה מוחית לאחר שימוש בסמים. בעקבות הפגיעה, הפך למתמודד נפש. בשיחה טלפונית, עופר סיפר לעילי שהוא נכנס לאולם למכירת רכבי יוקרה כדי להתבונן ברכבים והמוכרת ביקשה ממנו לצאת בשל המראה שלו. בעקבות השיחה עילי כתב את השיר מכתב לאחי. השיר כולל פנייה לנמען בגוף שני והוא כולל מסר של תקווה לרבות השורה "בסוף הדרך עוד תהיה מאושר".
השיר נכלל באלבומו השני של בוטנר שנשא את שמו, ובו אירח מבחר זמרים, בהם קובי אפללו, גלי עטרי ומוש בן ארי.
במצעד הפזמוני העברי השנתי לשנת תש"ע (2010) של גלגלצ הגיע השיר למקום ה-23, ובמצעד השנתי של רשת ג' הגיע השיר למקום ה-26.
בספטמבר 2019 פורסם על ידי אקו"ם כי השיר הוא המושמע ביותר בתחנות הרדיו בישראל בעשור השני של המאה ה-21. כמו כן, השיר זכה במקום ה-3 במצעד העשור של מדיה פורסט.
הערות שוליים

↑  צפו: עילי בוטנר וקובי אפללו בקליפ חדש, באתר ישראל היום, 13 באוגוסט 2019
↑  ניר גורלי ואיל שינדלר, מכתב לאחי, באתר שיר אחד, ‏4 בספטמבר 2023
↑  מעריב אונליין, ‏"מכתב לאחי" - השיר הישראלי המושמע ביותר בעשור האחרון, באתר מעריב אונליין, 11 בספטמבר 2019
↑  שגיא בן נון‏, אייל גולן הזמר הכי מושמע העשור, השיר הכי מושמע - "מחוזקים לעולם" של אברהם טל, באתר וואלה, 18 בדצמבר 2019
ערך זה הוא קצרמרבנושא שירים. אתם מוזמנים לתרום לוויקיפדיה ו.
מלך

ערך זה עוסק בשם הניתן למונרך. אם התכוונתם למשמעות אחרת, ראו .
.
.
לואי ה-14, מלך צרפת, מחשובי המלכים בתולדות המערב ובעל השלטון הארוך ביותר (72 שנה).
פסלו של קמהאמהה הראשון, מלך הוואי, בהיכל הקפיטול של ארצות הברית
מלך או מלכה הוא שם הניתן למונרך בשלל סיטואציות. מלך הוא שליט ממלכה בראש מלוכה, רוב המלכים מעבירים את שלטונם בירושה משפחתית, אך באיחוד הפולני-ליטאי או באימפריה הרומית הקדושה המלך נבחר על ידי אצילי הממלכה ולאו דווקא עבר בירושה. במשטר הפיאודלי האירופאי, מלך נחשב לדרגה הגבוהה ביותר לאחר הקיסר,[דרוש מקור][דרושה הבהרה] תואר אצולה שהיה בו שימוש רב בעיקר במדינות אירופאיות, וכיום יש בו שימוש אך ורק ביפן.
טרמינולוגיה ואטימולוגיה בשפות שונות

בעברית, המילה מלך מוזכרת בתנ"ך במאות מקומות במשמעות של שליט. למשל: ”אִי לָךְ אֶרֶץ שֶׁמַּלְכֵּךְ נָעַר וְשָׂרַיִךְ בַּבֹּקֶר יֹאכֵלוּ” (קהלת, י', ט"ז), או ”כִּי ה' שֹׁפְטֵנוּ ה' מְחֹקְקֵנוּ ה' מַלְכֵּנוּ הוּא יוֹשִׁיעֵנוּ” (ישעיהו, ל"ג, כ"ב)
בערבית, שפה שמית אשר דומה לעברית, משמשת מילה דומה למלך, מאליכ.
מקור המילה השמית למלך הוא מן השפה האכדית, שם הוא נקרא מאלקו או מאליקו. פירושה המקורי של המילה היא 'יועץ', והיא מופיעה במיתוס הבריאה הבבלי.
המילה King ("קינג") באנגלית, באה מהמילה בשפה האנגלית העתיקה Cyning ("קינינג"), שמקורה במילה Kuningaz ("קונינגאץ") בשפה הפרוטו-גרמאנית. המילה הפרוטו-גרמאנית הגיעה גם לשפות אסטונית ופינית שם המילה עד היום נמצאת בשימוש. באנגלית מודרנית משמשת המילה King.
מילים דומות משמשות גם בשפות הגרמאניות האחרות, כך לדוגמה, בגרמנית König ("קניג"), בדנית Konge ("קונא"), ובשוודית Kung ("קונג") או Konung ("קונונג").
דמיון בין הענפים השונים של השפות ההודו-אירופיות אפשר למצוא במילה הלטינית למלך, Rex ("רקס"), לבין המילה ההינדית למלך, राजा ("ראג'ה") והמילה הגרמנית לאימפריה, Reich ("רייך").
צרפתית, ספרדית ואיטלקית כשפות רומאניות שמושפעות מאוד מלטינית, משתמשות למלך במילים Roi ("רוי"), Rey ("ריי") ו-Re ("רה") בהתאמה. האנגלית שאלה את המילה הצרפתית ומשתמשת במילה Royal ("רויאל") לתיאור דבר מה מלכותי.
ביוונית, מלך הוא Βασιλιάς ("ואסילאס") או Αρχων ("ארכון") מהמילה "ארך", ממנה הגיעו מילים כמו מונרכיה, פטריארך, פטריארכיה, מינרכיה, אוליגרכיה ואנרכיה.
רשימת מלכים מכהנים

טבלה זו מעודכנת נכון לאוגוסט 2021. רוב המונרכים הנושאים בתואר "מלך" (או בתואר מקביל) המכהנים כיום עומדים בראש מונרכיה חוקתית, ורק שניים מהם עודם נחשבים כשליטים אבסולוטיים: מלך ערב הסעודית ומלך אסוואטיני.
| שם | בית אצולה | תואר (בשפת המקור) | שם הממלכה | סוג הממלכה | שנת ייסוד |
| --- | --- | --- | --- | --- | --- |
| צ'ארלס השלישי, מלך הממלכה המאוחדת | בית וינדזור | מלך (King) | הממלכה המאוחדת של בריטניה הגדולה וצפון אירלנד וממלכות חבר העמים הבריטי | חוקתית | 1801 |
| פיליפ, מלך הבלגים | בית סקסה-קובורג-גותה | מלך (koning / roi / König) | ממלכת בלגיה | חוקתית | 1830 |
| פרדריק העשירי, מלך דנמרק | בית שלזוויג-הולשטיין-זונדרבורג-גליקסבורג | מלך (Konge) | ממלכת דנמרק | חוקתית | המאה ה-8 |
| וילם-אלכסנדר, מלך הולנד | בית אורנז'-נסאו | מלך (koning) | ממלכת ארצות השפלה | חוקתית | 1815 |
| האראלד החמישי, מלך נורווגיה | בית שלזוויג-הולשטיין-זונדרבורג-גליקסבורג | מלך (konge) | ממלכת נורווגיה | חוקתית | המאה ה-11 |
| פליפה השישי, מלך ספרד | בית בורבון | מלך (rey) | ממלכת ספרד | חוקתית | 1479 |
| קרל השישה עשר גוסטב, מלך שוודיה | בית ברנדוט | מלך (konung) | ממלכת שוודיה | חוקתית | המאה ה-12 |
| ג'יגמה קיזר נאמגייל ואנגצ'וק, מלך בהוטן | בית ואנגצ'וק | מלך הדרקון (འབྲུག་རྒྱལ་པོ་ druk gyalpo) | ממלכת בהוטן | חוקתית | 1907 |
| חמד, מלך בחריין | בית ח'ליפה | מאליכ (ملك malik) | ממלכת בחריין | חוקתית | 2002 |
| עבדאללה השני, מלך ירדן | השושלת ההאשמית | מאליכ (ملك malik) | הממלכה הירדנית ההאשמית | חוקתית | 1946 |
| סלמאן, מלך ערב הסעודית | בית סעוד | מאליכ (ملك malik) | הממלכה הערבית הסעודית | אבסולוטית | 1932 |
| נורודום סיהאמוני, מלך קמבודיה | בית נורדום | מלך (ស្ដេច sdac) | ממלכת קמבודיה | חוקתית | 1953 |
| ראמה העשירי, מלך תאילנד | שושלת צ'אקרי | מלך (กษัตริย์ kasat) | ממלכת תאילנד | חוקתית | 1782 |
| מסוואטי השלישי, מלך אסוואטיני | בית דלמיני | נגווניאמה ("אריה") (ngwenyama) | ממלכת אסוואטיני | אבסולוטית | 1968 |
| לטסי השלישי, מלך לסוטו | בית סיסו | מלך (king / morena) | ממלכת לסוטו | חוקתית | 1966 |
| מוחמד השישי, מלך מרוקו | השושלת העלווית | מאליכ (ملك malik) | ממלכת מרוקו | חוקתית | 1956 |
| טופו השישי, מלך טונגה | בית טופו | מלך (T'ui) | ממלכת טונגה | חוקתית | 1970 |
הערות שוליים

↑  מלכות שליטות מלכו, בין השאר, באנגליה ובהמשך בממלכה המאוחדת. כיום (2023) המלכה היחידה בעולם היא מרגרטה השנייה, מלכת דנמרק. אשת המלך נקראת "מלכה רעיה".
↑  עד 2002 תוארו של שליט בחריין היה אמיר, והמדינה הייתה ידועה כ"אמירות בחריין".
↑  עד 1956 תוארו של שליט מרוקו היה סולטן.
| מונרכים מכהנים |
| --- | --- | --- |
| אוקיאניה | צ'ארלס השלישי (אוסטרליהאיי שלמהטובאלוניו זילנדפפואה גינאה החדשה אוסטרליה, איי שלמה, טובאלו, ניו זילנד, פפואה גינאה החדשה) • טופו השישי (טונגה טונגה) |  |
| אירופה | ז'ואן אנריק ויווס אי סיסיליה ועמנואל מקרון (אנדורה אנדורה)‏1 • פיליפ (בלגיה בלגיה) • פרדריק העשירי (דנמרק דנמרק) • וילם-אלכסנדר (הולנד הולנד) • אנרי (לוקסמבורג לוקסמבורג) • הנס אדם השני (ליכטנשטיין ליכטנשטיין) • אלבר השני (מונקו מונקו) • צ'ארלס השלישי (הממלכה המאוחדת הממלכה המאוחדת) • האראלד החמישי (נורווגיה נורווגיה) • פליפה השישי (ספרד ספרד) • פרנציסקוס (קריית הוותיקן קריית הוותיקן) • קרל ה-16 גוסטב (שוודיה שוודיה) |  |
| אמריקה | צ'ארלס השלישי (איי בהאמהאנטיגואה וברבודהבליזגרנדה (מדינה)ג'מייקהסנט וינסנט והגרנדיניםסנט לוסיהסנט קיטס ונוויסקנדה איי בהאמה, אנטיגואה וברבודה, בליז, גרנדה, ג'מייקה, סנט וינסנט והגרנדינים, סנט לוסיה, סנט קיטס ונוויס, קנדה) |  |
| אסיה | מוחמד בן זאיד (איחוד האמירויות הערביות איחוד האמירויות הערביות) • ג'יגמה קיזר נאמגייל ואנגצ'וק (בהוטן בהוטן) • חמד (בחריין בחריין) • חסן אל-בולקיה (ברוניי ברוניי) • נארוהיטו (יפן יפן) • עבדאללה השני (ירדן ירדן) • משעל (כווית כווית) • עבדאללה (מלזיה מלזיה)‏2 • היית'ם (עומאן עומאן) • סלמאן (ערב הסעודית ערב הסעודית) • תמים (קטר (מדינה) קטר) • נורודום סיהאמוני (קמבודיה קמבודיה) • ראמה העשירי (תאילנד תאילנד) |  |
| אפריקה | מסוואטי השלישי (אסוואטיני אסוואטיני) • לטסי השלישי (לסוטו לסוטו) • מוחמד השישי (מרוקו מרוקו) |  |
מונרך • מונרכיה חוקתית • מונרכיה נבחרת • מונרכיה העוברת בירושה • מונרכיה אבסולוטית • מונרכיה פדרלית • דיארכיה  הערות: 1ראשיה הרשמיים העליונים של אנדורה הם הנסיכים-שותפים (דיארכיה): נשיא צרפת עמנואל מקרון ובישוף אורז'יי ז'ואן אנריק ויווס אי סיסיליה 2היאנג די-פרטואן אגונג המלזי משלב מלוכה עם תפקיד נשיאותי
| --- | --- |
בקרת זהויות :  GND: 4031516-2 
בעשא, המלך השלישי של ממלכת ישראל
Reaching Out (שיר של רוק ת'רפי)

| --- | --- |

 סינגל בביצוע רוק ת'רפי
 יצא לאור:  1996
 פורמט:  תקליטור
 תאריך הקלטה:  1996
 סוגה:  רוק
 שפה:  אנגלית
 אורך:  2:39
 חברת תקליטים:  EMI
 כתיבה:  אנדי היל • דון בלאק
"Reaching Out" (מאנגלית: "יישוג") הוא סינגל צדקה משנת 1996 של ההרכב הזמני Rock Therapy, אשר הופק בשיתוף פעולה עם המרכז לטיפול במוזיקה נורדוף-רובינס, המסייע לילדים בעלי צרכים מיוחדים לתקשר עם סביבתם באמצעות מוזיקה.
רשימת השמעה

כל השירים נכתבו והולחנו על ידי אנדי היל ודון בלאק.
| מס' | שם | משך |
| --- | --- | --- |
| 1. | Reaching Out  | 2:39 |
| 2. | Reaching Out (גרסה אקוסטית)   | 2:38 |
| 3. | Reaching Out (גרסה אינסטרומנטלית)   | 2:39 |
| משך כולל: | משך כולל: | 7:58 |
מיקומי שיא

|   ‏‏‏  "Reaching Out"> מדינה |   ‏‏‏  "Reaching Out"> מצעד |   ‏‏‏  "Reaching Out"> מיקום שיא |   ‏‏‏  "Reaching Out">  |
| --- | --- | --- | --- |
|  הממלכה המאוחדת | המצעד הבריטי | 126 |  |
גרסת קווין+פול רודג'רס

"Reaching Out" / "Tie Your Mother Down" הוא סינגל הבכורה של שיתוף הפעולה של להקת קווין+פול רודג'רס.
גרסת קווין+פול רודג'רס > רקע

השיר "Reaching Out" היה לאחד מהשירים העיקריים בהופעות להקת Queen + Paul Rodgers. הלהקה אף הוציאה את השיר במספר גרסאות מחודשות, אשר הוקלטו במהלך הופעותיהן. חלק מגרסאות השיר מופיעות באלבומים Return of the Champions, Super Live in Japan, הגרסה המורחבת של The Cosmos Rocks ועוד. הגרסה מתוך אלבום ההופעה "Return of the Champions" יצאה לאור כסינגל, אשר כלל בצד א' מחרוזת של השיר הנ"ל, יחד עם השיר "Tie Your Mother Down" (מתוך האלבום A Day at the Races מאת להקת קווין), ובצד ב' הופיע השיר "Fat Bottomed Girls" (מתוך האלבום Jazz, גם הוא של קווין).
גרסת קווין+פול רודג'רס > רשימת השמעה

| מס' | שם | כותב(ים) | משך |
| --- | --- | --- | --- |
| 1. | Reaching Out / Tie Your Mother Down  | דון בלאק • אנדי היל • בריאן מיי | 5:39 |
| 2. | Fat Bottomed Girls  | מיי | 5:48 |
| משך כולל: | משך כולל: | משך כולל: | 11:27 |
גרסת קווין+פול רודג'רס > מיקומי שיא

|   ‏‏‏  "Reaching Out" / "Tie Your Mother Down"> מדינה |   ‏‏‏  "Reaching Out" / "Tie Your Mother Down"> מצעד |   ‏‏‏  "Reaching Out" / "Tie Your Mother Down"> מיקום שיא |   ‏‏‏  "Reaching Out" / "Tie Your Mother Down">  |
| --- | --- | --- | --- |
|  הולנד | מצעד 40 הסינגלים ההולנדיים | 33 |  |
גרסת אמינם > רקע

אחת מגרסאות ההופעה של Queen + Paul Rosgers שימשו את הראפר אמינם, עבור השיר הנ"ל, מתוך אלבומו, Relapes. ככל הנראה, השימוש בשיר נעשה כאות תודה ללהקה, על כך שהשתמשה בשיר "Lose Yourself" כפתיח לסיבוב ההופעות הראשון של הלהקה, "Queen + Paul Rosgers Tour".
גרסת אמינם > רשימת השמעה > גרסת ההורדה הדיגיטלית

| מס' | שם | כותב(ים) | משך |
| --- | --- | --- | --- |
| 1. | Beautiful  | אמינם • לואיס רסטו • ג'ף באס • דון בלאק • אנדי היל | 6:32 |
| משך כולל: | משך כולל: | משך כולל: | 6:32 |
גרסת אמינם > רשימת השמעה > גרסת הסינגל הדיגיטלי

| מס' | שם | כותב(ים) | משך |
| --- | --- | --- | --- |
| 2. | Beautiful (וידאו קליפ)   | אמינם • רסטו • באס • בלאק • היל | 4:21 |
| משך כולל: | משך כולל: | משך כולל: | 10:53 |
גרסת אמינם > רשימת השמעה > גרסת התקליטור

| מס' | שם | כותב(ים) | משך |
| --- | --- | --- | --- |
| 2. | 3 a.m.  | דאוון פארקר • מארק באטסון • מייק אליזונדו • טרבור לורנס השני • אמינם | 5:20 |
| משך כולל: | משך כולל: | משך כולל: | 11:52 |
גרסת אמינם > רשימת השמעה > גרסת המיני אלבום הדיגיטלי

| מס' | שם | כותב(ים) | משך |
| --- | --- | --- | --- |
| 1. | Beautiful (גרסת הרדיו)   | אמינם • רסטו • באס • בלאק • היל | 6:32 |
| 2. | Beautiful  | אמינם • רסטו • באס • בלאק • היל | 6:32 |
| 3. | Beautiful (גרסה אינסטרומנטלית)   | אמינם • רסטו • באס • בלאק • היל | 6:37 |
| 4. | 3 a.m.  | אמינם • פארקר • באטסון • אליזונדו • לורנס | 5:20 |
| משך כולל: | משך כולל: | משך כולל: | 22:29 |
גרסת אמינם > מיקומי שיא

|   ‏‏‏  "Beautiful"> מדינה |   ‏‏‏  "Beautiful"> מצעד |   ‏‏‏  "Beautiful"> מיקום שיא |   ‏‏‏  "Beautiful">  |
| --- | --- | --- | --- |
|  הממלכה המאוחדת | מצעד הסינגלים הבריטי | 173 |  |
|  ניו זילנד | המצעד הניו זילנדי הרשמי | 40 |  |
Death on Two Legs (Dedicated to...)

| --- | --- |
 שיר בביצוע קווין
 מתוך האלבום A Night At The Opera
 יצא לאור:  21 בנובמבר 1975
 מקום הקלטה:  Sarm West Studios
 סוגה:  הארד רוק • הבי מטאל
 שפה:  אנגלית
 אורך:  3:43
 חברת תקליטים:  EMI (בריטניה) הוליווד רקורדס (ארצות הברית)
 כתיבה:  פרדי מרקיורי
 לחן:  פרדי מרקיורי 
 הפקה:  קווין ורוי תומאס בייקר
 
תקליט השיר בפולין
"Death on Two Legs (Dedicated to...)" (ידוע בקצרה בתור "Death on Two Legs", בתרגום חופשי: "מוות על שתי רגליים") הוא פזמון של להקת קווין, המשמש כשיר הפותח באלבומם הרביעי, A Night At The Opera.
רקע

לאחר יציאת אלבומם השלישי, Sheer Heart Attack, אשר יחסית הצליח, קווין נהיו להקה מוכרת, אך הם עדיין לא הרוויחו הרבה ממנו. זה קרה עקב סעיף בחוזה שנתן ללהקה משכורת קבועה, אבל לא את ההכנסות ממכירת אלבומיהם. קווין, שהרגישו בשלב זה כי רימו אותם, הצליחו לצאת מהחוזה עם חברת Trident בעזרתו של ג'ים ביץ'(אנ'). כאות לכעס על מנהל הלהקה הראשון, נורמן שפילד(אנ'), (שבאותה תקופה בדיוק קנה מכונית רולס רויס שנייה) כתב מרקיורי את שיר השנאה המוקדש לו, אשר פותח את האלבום הראשון שקווין הוציאו לאחר שנפרדו ממנו.
על אף ששמו לא מוזכר בשיר, שפילד תבע את הלהקה על לשון הרע, התביעה נגמרה בהסדר מחוץ לכותלי בית המשפט. (דבר שהעלה את המודעות בציבור לכך שהשיר נכתב עליו). לימים, האוטוביוגרפיה של שפילד משנת 2013 נקראה "Life on Two Legs: Set The Record Straight".
הלחנה

השיר מורכב מפתיחה אינסטרומנטלית של ארפג'יו בפסנתר, וגיטרה חשמלית שאט אט מתגברת עד לעצירה מוחלטת ממנה מתחיל הריף בשיר. הריף מבוסס על ירידה כרומטית בבאס לצד אקורד אחד (Bm) שחוזר על עצמו. את הריף כתב פרדי מרקיורי לפסנתר, ואחר כך חוזר עליו בריאן מיי בגיטרה לאורך השיר. השיר כתוב במבנה של בית פזמון ומכיל סולו גיטרה. לאחר הפזמון האחרון, השיר נגמר בפתאומיות שמדגישה את הניגוד בינו לשיר הבא באלבום "Lazing on a Sunday Afternoon", שמתאפיין בסגנון עליז יותר.
בהופעות חיות

קווין נהגו לנגן את השיר בהופעות חיות ביחד עם Killer Queen (ללא עצירה בין השניים, אלא עם מעבר מוזיקלי בין שיר לשיר) כיוון שהפסנתר דומיננטי בשניהם והמילים דומות בסגנונן. לפעמים לפני תחילת השיר, מרקיורי היה מקדיש את השיר ל-"A nasty old man I used to know", בהופעות אחרות, מרקיורי היה משתמש במילים פחות יפות עבורו, אשר מאוחר יותר צונזרו באלבומי ההופעה הרשמיים.
דוד מייזלר

| --- | --- |

דוד מייזלר
 לידה:  20 בספטמבר 1913 פולונה, אוקראינה 
 פטירה:  11 בינואר 1996 (בגיל 82)
 ענף מדעי:  מתמטיקה
 מקום מגורים:  פולין, ישראל
 מקום קבורה:  הר המנוחות 
 מקום לימודים:  אוניברסיטת לבוב 
 מנחה לדוקטורט:  בוריס גנדנקו 
 מוסדות:  האוניברסיטה העברית בירושלים 
 תרומות עיקריות
 מחקרים בתורת ההסתברות
 
דוד מייזלר (Mejzler‏), 20 בספטמבר 1913 - 11 בינואר 1996) היה פרופסור למתמטיקה וסטטיסטיקה באוניברסיטה העברית בירושלים.
קורות חיים

דוד מייזלר נולד בעיירה פולונה באימפריה הרוסית (כיום במערב אוקראינה), למשפחה אמידה שב-1922 עקב התהפוכות באזור נושלה מרכושה ונאלצה לעבור מערבה לדובנו ברפובליקה הפולנית השנייה (כיום במערב אוקראינה). בילדותו למד עברית ובנערותו הצטרף לשומר הצעיר. עבד כמורה ובמלחמת העולם השנייה שהה במוסקבה בעת שמשפחתו נספתה בשואה. בשנים 1948–1955 נמנה עם תלמידי המחקר של בוריס גנדנקו באוניברסיטת לבוב שהיה מנחה עבודת הדוקטורט שלו (התואר הוענק לו בשנת 1950), ובין היתר פרסם מאמרים עם יקטרינה רווחווה-יושצ'נקו. בשנת 1958 עלה לישראל והחל לעבוד במכון לסיבים ומוצרי יער (לימים המכון הישראלי לסיבים) במושבה הגרמנית בירושלים, במסגרתו פרסם מספר מחקרים. בשנת 1964 מונה למרצה בכיר באוניברסיטה העברית, בתחילת 1969 הועלה לדרגת פרופסור חבר, ולפרופסור מן המניין בשנת 1978. פרש לגמלאות בשנת 1984.
פרסם מספר מחקרים בתורת ההסתברות ובשימושיה. תרומותיו העיקריות הן למשפטי גבול של סדרות וריאציוניות רב ממדיות ובמיוחד לאבריהן המקסימליים. הוא אף הצביע על שימושים שונים של תוצאותיו, בעיקר בתורת הפולימרים.
מייזלר נחשב מורה מחונן, והיה אהוב על תלמידיו. ספר הרצאותיו "חשבון אינפיניטסימלי" היה למבוקש ביותר, ונמצא בשימוש עד היום במספר אוניברסיטאות בישראל. בנוסף, כתב מספר ערכים באנציקלופדיה העברית, בין היתר את הערך "הסתברות".
נישא לפניה, ולזוג נולדו שני בנים, גיורא וגילי. בנו, גיורא מייזלר הוכרז כנעדר בתחילת מלחמת יום הכיפורים, לאחר שהטנק שלו נפגע. עדות של חבר ילדות שטען שפגש אותו שבוע לאחר מכן, עוררה תקווה שמא הוא עדיין בחיים. דוד מייזלר השקיע מאמצים רבים בניסיון לאתר את בנו, עד שביוני 1975 זוהתה אחת הגופות שהוחזרה על ידי המצרים כשל גיורא. גילי, בנו השני של מייזלר, יצר סרט תיעודי, בשם "גחליליות", המספר את סיפור החיפושים של מייזלר אחר בנו. החל מ-17 באוקטובר 2013 העלה גילי מייזלר לאינטרנט את יומן החיפושים אחר גיורא, שכתב דוד מייזלר. היומן כלל 650 עמודי מחברת, והועלה לרשת לפי קצב כתיבתו, באיחור של 40 שנה.
הערות שוליים

↑  דוד מייזלר
↑  פרופסור בוריס ולדימיר גנידנקו, 1912-1995
↑  on a theorem of b.v.gnedenko
↑  A contribution to the study of random degradation of chain polymers
↑  מינויים חדשים באוניברסיטה, דבר, 23 באוגוסט 1964
↑  העלאות ומינויים באוניברסיטה, דבר, 19 בפברואר 1969
↑  A Contribution to the Study of Random Degredation of Chain Polymers, Journal of Polymer Science, 1960
↑  מנחם שמואל, מי ראה את גיורא מייזלר?, מעריב, 6 במרץ 1974
↑  זוהתה גופת חלל צה"ל גיורא מייזלר, מעריב, 12 ביוני 1975
↑  יומן החיפושים אחר גיורא
| --- | --- |
בקרת זהויות :  NLI: 987007574153705171  MGP: 156581  VIAF: 45147266653735480615   WorldCat (עם VIAF): 45147266653735480615
יצחק בן ישראל

ערך זה עוסק באלוף בצה"ל, פרופסור וחבר הכנסת. אם התכוונתם למשמעות אחרת, ראו .
יצחק אריה בן ישראל (נולד ב-26 ביולי 1949, בתל אביב) הוא אלוף (מיל') בצה"ל, שכיהן כחבר הכנסת בכנסת השבע עשרה מטעם מפלגת קדימה. פרופסור אמריטוס באוניברסיטת תל אביב, ראש סדנת יובל נאמן למדע, טכנולוגיה וביטחון, ראש מרכז הסייבר באוניברסיטת תל אביב. היה יושב ראש סוכנות החלל הישראלית במשרד המדע והטכנולוגיה בין השנים 2005-2022.
חיים אישיים

בן ישראל מתגורר ברמת השרון, נשוי ואב לשלושה.
גישתו בתחום המודיעין

בן ישראל פרס את שיטתו בתחום המודיעין בספרים דיאלוגים על מדע ומודיעין, והפילוסופיה של המודיעין. תוך השענות על הגותו של קרל פופר טוען בן ישראל כי המודיעין, כמו המדע, אינו יכול להגיע לעולם לאמת אובייקטיבית וחלוטה. על כן, יש לדבוק בגישת האלימינציה לפיה כל האפשרויות מוצגות, וחלקן נשללות, עד אשר נותרות אלו שלא ניתן להפריכן. גישה זו לא הגיעה מעולם ליישום נרחב בעבודת המודיעין, ואף ספגה ביקורת בשל אי הישימות שלה ועל כך שהיא איננה פותרת את בעיות היסוד של המודיעין.
פרסים בהם זכה

פרס ביטחון ישראל לשנת 1972 על פיתוח מערכת הפצצה למטוס הפנטום
פרס חיל האוויר לשנת 1976 על מערכת שליטה ובקרה ממוחשבת
פרס ראש אגף המודיעין לחשיבה יוצרת לשנת 1984
פרס ביטחון ישראל לשנת 2001 עבור פרויקט המהווה ביטוי לתפיסה חדשנית של שדה הקרב העתידי
אות הצטיינות מטעם משרד הביטחון הסינגפורי על תרומותו לפיתוח הקשר הביטחוני בין ישראל לסינגפור
מספריו

דיאלוגים על מדע ומודיעין, הוצאת מערכות, 1989 (זכה בפרס יצחק שדה לספרות צבאית)
הפילוסופיה של המודיעין, משרד הביטחון – ההוצאה לאור, בסדרת אוניברסיטה משודרת, 1999
מדע, טכנולוגיה וביטחון: מהאדם בקרב ועד לחלל החיצון, משרד הביטחון – ההוצאה לאור, 2006
תפיסת הביטחון של ישראל, משרד הביטחון – ההוצאה לאור, בסדרת אוניברסיטה משודרת, 2013
הערות שוליים

↑  חיים בן-ישראל: בלח"י, בצה"ל ואחר כך, משרד הביטחון – ההוצאה לאור, 2003
↑  ציון מאה שנה להולדתו של אברהם "יאיר" שטרן, זיכרונו לברכה, אתר הכנסת
↑  דן סלע, ישיבה בבור, בטאון חיל האוויר 100, דצמבר 1994 (הקישור אינו פעיל, 14.7.2019)
1 2  ארי שביט, אחרי שהודח מרשימת קדימה, יצחק בן ישראל מדבר: האיום האסטרטגי על ישראל הוא לא איראן אלא המערכת הפוליטית, באתר הארץ, 23 בדצמבר 2008
↑  ארי שביט, הדילמה הארורה והגרעין האיראני, באתר הארץ, 24 ביוני 2012
↑  אמנון ברזילי, "אופק" חדש בהיר במיוחד. בקרוב  השיגור, באתר הארץ, 16 בדצמבר 2001
↑  יצחק בן ישראל ימונה ליו"ר המועצה הלאומית למחקר ופיתוח, באתר הארץ, 21 באוגוסט 2010
↑  ברק רביד, נתניהו הקים צוות להיערכות ישראל למתקפה על רשתות מחשבים, באתר הארץ, 5 באפריל 2011
↑  אורי ברקוביץ', ‏השקעה של 2 מיליארד ש' בשנה בעיר חכמה, בחקלאות ובאקדמיה: כך מתכננת ישראל להפוך למעצמת בינה מלאכותית, באתר גלובס, 18 בנובמבר 2019
אורי ברקוביץ', ‏גורמים בממשלה נגד המלצות הוועדה לקידום בינה מלאכותית שנחשפו ב"גלובס", באתר גלובס, 21 בנובמבר 2019
↑  שחר אילן, מחליפו של פרס בכנסת - פרופ' יצחק בן ישראל, באתר הארץ, 13 ביוני 2007
↑  הוארכה כהונתו של יו"ר סוכנות החלל הישראלית פרופ' יצחק בן ישראל משרד המדע והטכנולוגיה, 27 בספטמבר 2017
↑  "פרופ' דן בלומברג נבחר ליו"ר סוכנות החלל הישראלית". סוכנות החלל הישראלית. 4 ביולי 2022. {{cite web}}:  (עזרה)
↑  שירי דובר, ‏פרופ' יצחק בן ישראל מצטרף לדירקטוריון חברת Cyber 2.0, באתר גלובס, 5 במאי 2019
↑  ר' למשל - הבעיתיות בתפישת המודיעין מבית מדרשו של יצחק בן ישראל, באתר "המקהל"
| --- | --- |
בקרת זהויות :  NLI: 987007294140905171  BnF: cb14566785d (data)  GND: 1141182378  ISNI: 0000 0000 7843 3464  LCCN: nr90028529  SUDOC: 077195795  VIAF: 69173415   WorldCat (עם VIAF): 69173415 
בן ישראל מרצה באוניברסיטת תל אביב, מאי 2017
היוזמה הישראלית (המתווה האזורי לשלום)

לוגו
היוזמה הישראלית היא יוזמה פרטית לפתרון אזורי של הסכסוך הישראלי-פלסטיני שהוצעה לראשונה בשנת 2002 על ידי שר התיירות בני אלון. בבסיסה עומד הרעיון של סיפוח יהודה ושומרון לישראל ואזרוח תושבי האזור בירדן, תוך כדי פירוק הרשות הפלסטינית ואונר"א. הפליטים הפלסטינים יזכו ישוכנו במדינות זרות ויתאזרחו שם. התוכנית המציגה מתווה אזורי לשלום לא אושרה בידי גורמים רשמיים.
היוזמה נהגתה על ידי יואב שורק, עוזרו של אלון. התמיכה הציבורית הייתה נמוכה. בעיקר כי מתנגדי הציעה ללמעשה לכפות טרנספר של הפלסטינים למדינה המיועדת שתוקם להם בירדן, ללא הסכמתם, ובניגוד לאינטרס הירדני או הסכמת מדינות ערב. פרופ' פול איידלברג, נשיא מפלגת "ימין ישראל", כתב כי אפילו אם יהפכו הפלסטינים לאזרחי ירדן, זו תהיה משאלת לב להאמין שהם יחיו בשלום עם היהודים ביהודה, שומרון ועזה. אולם בשנת 2005 הם הזמינו סקר מחברת "מותגים", בהזמנת ארגון "משאלות ישראל" שהתנגד לתוכנית ההתנתקות, והראה כי התמיכה בטרנספר כפתרון לסוגיית השטחים, הייתה שווה בערך לתמיכה באותה עת בהתנתקות חד-צדדית. התומכים גרסו כי באמצעות התוכנית ישראל תהנה מירידה בטרור, להיעלמות האיום הדמוגרפי, ותספק לפליטים הזדמנויות כלכליות. כמו כן, התוכנית מונעת יצירת מדינה פלסטינית שתהיה תלויה בישראל ויעצור את איום הקיצוניות השיעית על מדינות ערב.
ראו גם

תוכנית ההרגעה
הערות שוליים

↑  Professor Paul Eidelberg,‏ The Yamin Israel Peace Plan, באתר Buffalo Israel Link
↑  Aaron Klein,‏ Suppressed poll released following WND story, באתר WorldNetDaily,‏ 15 בפברואר 2005
↑  היוזמה הישראלית - עקרונות, באתר "היוזמה הישראלית"
סמדר פלד

| --- | --- |
אין תמונה חופשית
 לידה:  14 בדצמבר 1963 (בת 60) גדרה, ישראל 
 מדינה:  ישראל ישראל
 השכלה:  תואר ראשון בספרות באוניברסיטת תל אביב   מוסמכת מכון אדלר לאימון תואר שני בביבליותרפיה מסמינר הקיבוצים
 מעסיק:  חדשות (1993)  ערוץ 2 עד 2013  ערוץ 10 וחדשות 13
 קישורים חיצוניים
 פייסבוק:  smadarpeled10
 
סמדר פלד (נולדה ב-14 בדצמבר 1963) היא עיתונאית, מגישת חדשות, אשת טלוויזיה, ביבליותרפיסטית, ומאמנת אישית ישראלית; כלת פרס פרימור לתחקיר חברתי.
ביוגרפיה

סמדר פלד נולדה בגדרה גדלה והתחנכה בהרצליה ולה שתי אחיות. אמה הייתה מורה לפסנתר ואביה איש עסקים ויבואן של ציוד תעשייתי וחקלאי. לפני שירותה הצבאי עשתה שנת שירות במושב עגור שבחבל עדולם, שירתה בצה"ל כקצינת תנאי שירות בחיל האוויר הישראלי.
סמדר בוגרת תואר ראשון בספרות וכבר בלימודי התואר הייתה עוזרת הוראה ומרצה בחוג לספרות עברית באוניברסיטת תל אביב.
התנסותה הראשונית של פלד בעיתונות הייתה בתוכנית לילדים בגלי צה"ל. את הקריירה התקשורתית שלה החלה בעיתון "דבר כמשכתבת וכתבת, בשנת 1993 עברה לעיתון "חדשות"' זמן קצר לפני שנסגר. אחר כך עברה לערוץ 2, ככתבת לענייני משטרה ומשפט בתל אביב, כתבת בריאות, ובמשך עשור שימשה ככתבת הרווחה. ב-2013 שימשה ככתבת מגזין בחדשות 2.
במהלך עבודתה, הייתה מרצה בחוג לתקשורת במכללת ספיר.
בשנת 2013 עברה לערוץ 10 ככתבת מגזין בתוכנית מגזין שישי בהגשת טלי מורנו ואלון בן-דוד.
במהלך עבודתה בחדשות 10 יצרה סדרות וכתבות מגזין רבות. בהן "איפה הילד", "כתומות", שבמסגרתה עקבה שנה שלמה אחר אסירות בכלא נווה תרצה, הנסיעה עם האחיות טסלר ניצולות השואה בחזרה לאושוויץ ובירקנאו והסדרה "ילדות הברבי", על המרוץ הבלתי נגמר אל הרזון. פלד חשפה את סיפורו של הילד הישראלי חולה הסרטן, שהוריו שלחו אותו להיות נזיר בתאילנד כדי להירפא, והביאה את הריאיון האחרון עם הבדרן ספי ריבלין, טרם פטירתו, שהתנהל כולו בכתב, ללא דיבור בכלל, אחרי שהוא איבד את קולו.
ב-2020 אובחנה כחולה בסרטן השד.
במקביל למעבר מערוץ 2 לערוץ 10, החלה פלד ללמוד אימון במכון אדלר וב-2020 פתחה את קליניקת האימון האישי שלה. פלד החלה באותו הזמן את לימודיה לתואר במשפטים בקריה האקדמית אונו. לפלד תואר שני בביבליותרפיה בסמינר הקיבוצים.
לפלד בן מנישואיה הראשונים לבועז שובל. היא חיה בזוגיות עם קמי ברץ, והם מתגוררים בשכונת "עיר ימים" בנתניה.